messi
మెస్సీకి జైలు శిక్ష సబబే : స్పెయిన్‌ సుప్రీం కోర్టు
ఫుట్‌బాల్‌ స్టార్‌ ప్లేయర్‌ లియోనల్‌ మెస్సీకికు పన్ను ఎగవేత కేసులో జైలు శిక్ష…జరిమానా అర్జెంటీనా: పన్ను ఎగవేత కేసులో అర్జెంటీనా స్టార్‌ ఫుట్‌బాల్‌ ప్లేయర్‌ లియోనల్‌ మెస్సీకి స్పెయిన్‌ సుప్రీం కోర్టు జైలు శిక్ష, జరిమానా విధింయడం సబబేనని స్పెయిన్‌ సుప్రీం కోర్టు తీర్పు ఇచ్చింది. తన ఇమేజ్‌తో పన్ను ఎగవేత మోసం కేసులో 21నెలల జైలు శిక్షతోపాటు 2.09మిలియన్‌ యూరోలను దాదాపు రూ.కోట్లను జరిమానా విధిస్తూ స్పెయిన్‌ సుప్రీం కోర్టు తీర్పును వెలువరించింది. అతని తండ్రి జార్జ్‌ హోరాసియో మెస్సీకి జైలు శిక్షను మాత్రం 15నెలలకు తగ్గించింది. డానోన్‌, అడిడాస్‌, పెప్సీ-కోలా, ప్రొక్టర్‌ అండ్‌ గ్యాంబిల్‌, కువైట్‌ ఫుడ్‌ వంటి కంపెనీలతో తన ఇమేజ్‌తో ఒప్పందం కుదుర్చుకుని వచ్చిన ఆదాయంపై పన్ను చెల్లించకుండా ఎగవేస ినందుకుగాను కోర్టు శిక్షను ఖరారు చేసింది.
బార్సిలోనా కోర్టు జూలై 2016లోనే మెస్సీకి అతని తండ్రి జార్జ్‌ హూరాసియో మెస్సీని దోషులుగా తేల్చి శిక్ష విధించింది. కాగా బార్సిలోనా కోర్టు తీర్పుపై మెస్సీ స్పెయిన్‌ సుప్రీంలో అప్పీలు చేయగా సుప్రీం సైతం బార్సిలోనా తీర్పును సమర్థిం చింది. పన్నులు ఎగవేత చేసేందుకు బెలీజీ, స్విర్జల్యాండ్‌, ఉరుగ్వే, బ్రిటన్‌ దేశాల్లో భోగస్‌ కంపెనీలు సృష్టించారు.
విచారణ సందర్భంగా మెస్సీ తన వాదనలు వినిపిస్తూ ఆర్థిక వ్యవహా రాలు తన తండ్రికి వదిలేసినట్లు తెలిపాడు. ఆర్థిక విషయాల నిర్వహణ గురించి తనకేమి తెలియదన్నారు. తాను తన తండ్రిని పూర్తిగా విశ్వసించినట్లు పేర్కొన్నాడు. మెస్సీ వ్యాఖ్యలపై సుప్రీం స్పందిస్తూ నీ ఇమేజ్‌తో వచ్చిన సంపాదనలో ట్యాక్స్‌్‌ చెల్లించాల్సి ఉంటుందన్న విషయం తెలిసి ఉండాలని పేర్కొంది.అయితే కోర్టు విధించిన శిక్షను మెస్సీఅనుభవించే అవకాశాల్లేవు. ఎందుకంటే స్పెయిన్‌ చట్టాల ప్రకారం క్రిమినల్‌ రహిత కేసుల్లో తొలిసారి రెండేండ్ల కంటే తక్కువగా ఉండే శిక్షలను కొట్టేసే వెసులుబాటు ఉంది.